જે તે ઝોનના ડેપ્યુટી કમિશનરની ડિફોલ્ટરો ઉપર ધાકના અભાવે ગત તા.૧૮ માર્ચ, ર૦૧૭ સુધીમાં તંત્રને ફકત રૂ.૭૬૬ કરોડની આવક થઇ છે. ચાલુ માર્ચ મહિનાના તો છેલ્લા દિવસો હોવા છતાં મ્યુનિસિપલ તિજોરીમાં ફકત રૂ.૩૬ કરોડ ઠલવાયા છે એટલે કે દરરોજની ફકત અને ફકત સરેરાશ રૂ.બે કરોડની આવક થઇ રહી છે. ડિફોલ્ટરોને આકર્ષવા માટેની ટેકસ રિબેટ યોજના આગામી તા.૩૧ માર્ચ, ર૦૧૭ સુધી અમલમાં હોવા છતાં કોર્પોરેશનની પ્રોપર્ટી ટેકસ આવકમાં એક પ્રકારે ધબડકો જ થયો છે. ગત નાણાકીય વર્ષ ર૦૧પ-૧૬ના છેલ્લા મહિનાઓ ડિસેમ્બર, જાન્યુઆરી અને ફેબ્રુઆરીની ક્રમશઃ આવક રૂ.૮૧.રર કરોડ, રૂ.પ૭.૧૧ કરોડ અને રૂ.૭૩.૭પ કરોડની તુલનામાં પણ ચાલુ નાણાકીય વર્ષ ર૦૧૬-૧૭માં ક્રમશઃ આવક રૂ.૪૧.૬પ કરોડ, રૂ.૩૩.રપ કરોડ, રૂ.પ૭.૪૪ કરોડ થતાં આવક વધવાના બદલે ઘટી છે. દરમિયાન તંત્ર દ્વારા આગામી તા.રપ, ર૬ અને ર૮ માર્ચની રજાના દિવસોમાં પણ તમામ સિવિક સેન્ટર સવારના ૧૦-૩૦થી પ-૩૦ વાગ્યા સુધી અને ચાલુ નાણાકીય વર્ષ ર૦૧૬-૧૭ના છેલ્લા દિવસેે એટલે કે તા.૩૧ માર્ચે રાતના ૧ર-૦૦ વાગ્યા સુધી ખુલ્લા રહેશે તેવી જાહેરાત કરાઇ છે. તેમ છતાં બાકીના ૧૧ દિવસમાં તંત્રને લક્ષ્યાંક મેળવવા રૂ.૮૩ કરોડની આવક મેળવવી પડશે જે અશકય બાબત બની રહેવાની છે.